Մերիլի Շապիրո Էշեր

Մերիլի Շապիրո Էշեր (, ի ծնե՝ Հարրիս, , ), ամերիկացի նկարչուհի և քանդակագործ, երկարակյաց կին։

Կենսագրություն 
Ծնվել է գործարարների ընտանիքում։ Վեց տարեկանում հիվանդացել է իսպանական գրիպով։

Որպես նկարիչ և արվեստը գնահատող մարդ ձևավորվել է ավագ քրոջ՝ նկարչուհի Էլինոր Հարիսի (1899-1994) ազդեցությամբ, հետագայում՝ Մինեապոլիսի արվեստի կենտրոնի փոխնախագահ Ուոքերի, նրանց մայրը՝ Բոնի Հարիսը (1870-1962), խոր ծերության մեջ երկու դուստրերի օրինակով նույնպես սկսել է նկարել և մասնագիտական ճանաչում է ձեռք բերել որպես պրիմիտիվիստ նկարիչ։ Մերիլին գեղարվեստական կրթությունն սկսել է Միացյալ Նահանգների հանրային աշխատանքների վարչության նախաձեռնությամբ ստեղծված արվեստի դպրոցում որպես քանդակագործ , սովորել է Ալեքսանդր Արխիպենկոյի ստուդիայում։ 1936 թվականին առաջին անգամ մասնակցել է խմբակային ցուցահանդեսի։ 1943 թվականին երեք ամսական որդու հետ միացել է Վաշինգտոնում ավելի վաղ հաստատված իր առաջին ամուսնուն՝ Բեռնարդ Շապիրոյին, և իր կրթությունը շարունակել Ամերիկյան համալսարանում, որտեղ 1947 թվականին տեղի է ունեցել նրա առաջին անհատական ցուցահանդեսը։ Հետագայում ցուցադրվել է Չիկագոյի Սմարթ արվեստի թանգարանում, Վասար քոլեջում, Վաշինգտոնի տարբեր պատկերասրահներում։ 21-րդ դարի սկզբին ավարտել է Կորկորան արվեստի պատկերասրահին կից գեղարվեստական դպրոցի թվային լուսանկարչության դասընթացները, որից հետո շարունակել է աշխատել որպես լուսանկարիչ։ :

Մերիլի Շապիրո Էշերի, նրա քրոջ և մոր մասին պատմող «Նկարիչների ընտանիք» () գիրքը 1999 թվականին հրատարակել է նրա երկրորդ ամուսինը՝ Ռոբերտ Էշերը։ 2015 թվականին Շապիրոն ինքն է հրատարակել «Պարելով հրաշքի շուրջը» ինքնակենսագրությունը, որի անվանումը, նրա խոսքով, հղում է կատարում Ֆրենկ Սինատրայի «Մթության մեջ պարելով» () երգին։

2020 թվականին Մերիլի Շապիրո Էշերը մեդիայի լայն ուշադրությունն է գրավել այն բանից հետո, երբ կյանքի 108-րդ տարեդարձում վարակվել է COVID-19-ով և կարողացել հաղթահարել հիվանդությունը՝ դրանով իսկ դառնալով մոլորակի այն սակավաթիվ մարդկանցից մեկը, որն ապաքինվել է վերջին երկու դարերի երկու խոշորագույն համավարակների ընթացքում։ Այս կապակցությամբ Բորիս Ակունինը հայտարարել է.

Ծանոթագրություններ 

Ամերիկացի արվեստագետներ
Ամերիկացի նկարչուհիներ
Երկարակյացներ
Ամերիկացի կին քանդակագործներ
20-րդ դարի ամերիկացի կին գրողներ
21-րդ դարի ամերիկացի կին գրողներ
Ամերիկացի լուսանկարիչներ